Préfèktur Hyogo

inggih punika salah satunggaling prefektur ing Jepang ingkang wonten ing Pulo Honshu, mliginipun ing wewengkon Kinki Mengenal Prefektur di Jepang , (dipunakses tanggal 22 Fèbruari 2013). Ing sisih lèr winatesan kaliyan Laut Jepang, déné ing sisih kidul punika winatesan kaliyan Laut Pedalaman Seto. Nama prefektur punika sadèrèngipun kaserat ing romaji minangka Hiogo. Nalika taun 1995, sisih kidul Prefektur Hyogo naté dipunrisak déning Lindhu ageng Hanshin mawi kekuwatan 7,2 skala Richter ingkang damel sédanipun kirang langkung 5.500 jiwa. Lindhu mau damel risak ageng ing kutha Kobe, Takarazuka, lan Pulo Awaji. Wonten ing kutha Himeji wonten Astana Himeji ingkang kalebet salah satunggaling Warisan Donya UNESCO Istana Himeji, (dipunakses tanggal 22 Fèbruari 2013).

 Sajarah 
Prefektur Hyogo kalebet provinsi ingkang rumiyinipun gadhah nama Harima, Tajima, Awaji, lan sapérangan Tamba. Ing pungkasan jaman Heian (taun 1180), Kaisar Antoku, Taira no Kiyomori, lan astana kamaharajan naté pindhah dhateng Fukuhara, papan ingkang sapunika kawéntar minangka kutha Kobe. Kutha krajan ing Fukuhara namung 5 wulan. Wewengkon karesidenan Ako (sapunika péranganing Prefektur Hyogo) naté dipunpréntah déning Asano Takuminokami ingkang kedah nglampahi seppuku amargi nglarani Kira Kōzukenosuke ing Astana Edo. Prastawa paring piwales para samurai saking wewengkon Ako awit saking sédanipun Asano Takuminokami kawéntar ing seni pertunjukan Jepang (kados Kabuki) minangka Chūshingura. Wonten ing njawinipun Jepang, prastawa punika kawéntar minangka carita 47 Ronin.

 Géografi 
Ing Laut Pedalaman Seto ingkang misahaken Pulou Honshu lan Shikoku wonten Pulo Awaji. Wewengkon lèr gadhah populasi ingkang langkung arang kejawi kutha Toyooka, déné wonten ing dhataran inggil namung wonten sapérangan désa-désa alit. Kathahipun para penduduk punika mapan wonten ing pérangan kidul ingkang celak kaliyan pasisir ingkang kalebet péranganing wewengkon metropolitan Osaka-Kyoto-Kobe. Nalika mangsa panas, prefektur Hyogo kondhang amargi panas lan lembab. Nalika mangsa adhem wewengkon ing pérangan lèr kathahipun mandhap salju, déné ing wewengkon pérangan kidul namung kadang kala kemawon wonten salju. Hyogo winatesan kaliyan Prefektur Osaka, Prefektur Kyoto, Prefektur Tottori lan Prefektur OkayamaGeografi, (dipunakses tanggal 22 Fèbruari 2013).

 Kutha-kutha 
 Aioi
 Akashi
 Ako
 Amagasaki
 Asago
 Ashiya
 Awaji
 Himeji
 Itami
 Kakogawa
 Kasai
 Kawanishi
 Kobe (kutha krajan)
 Chuo-ku
 Higashinada-ku
 Hyogo-ku
 Kita-ku
 Nada-ku
 Nagata-ku
 Nishi-ku
 Suma-ku
 Tarumi-ku Miki
 Minamiawaji
 Nishinomiya
 Nishiwaki
 Ono
 Sanda
 Sasayama
 Shiso
 Sumoto
 Takarazuka
 Takasago
 Tamba
 Tatsuno
 Toyooka
 Yabu

 Kutha alit lan Désa 
Wonten sapérangan kutha alit lan désa ing saben dhistrik.
 Distrik Ako
 Kamigori
 Distrik Ibo
 Ibogawa
 Mitsu
 Shingu
 Taishi
 Distrik Kako
 Harima
 Inami
 Distrik Kanzaki
 Fukusaki
 Ichikawa
 Kanzaki
 Kodera
 Okawachi Distrik Kato
 Takino
 Tojo
 Yashiro
 Distrik Kawabe
 Inagawa
 Distrik Mikata
 Hamasaka
 Kami
 Onsen
 Distrik Mino
 Yokawa Distrik Sayo
 Kozuki
 Mikazuki
 Nanko
 Sayo
 Distrik Shikama
 Ieshima
 Yumesaki
 Distrik Shiso
 Yasutomi
 Distrik Taka
 Kami
 Kurodasho
 Naka
 Yachiyo
 Distrik Tsuna
 Goshiki

 Cathetan suku 

 Pranala njawi 
 Situs resmi Prefektur Hyogo 

Hyogo